**POGOJI POSLOVANJA KONTROLNEGA ORGANA
(delavnice za tahografe)**

1. **NAZIV KONTROLNEGA ORGANA**

JAVNO PODJETJE LJUBLJANSKI POTNIŠKI PROMET, d.o.o. – Delavnica za tahografe

1. **SEDEŽ**

Celovška cesta 160, Ljubljana

1. **KONTAKTNI PODATKI**
	1. **Sprejemna pisarna**

T: + 386 (0)1 5822 605

M: + 386 (0)51 67 18 43

M: + 386 (0)41 53 50 10

E: delavnice@lpp.si

* 1. **Delavnica za tahografe**

T: + 386 (0)1 5822 616/628

M: + 386 (0)31 37 80 49

M: + 386 (0)51 65 34 01 (mobilna delavnica)

E: lpp.tco@lpp.si

E: franciska.kozjek@lpp.si

Spletna stran: https://www.lpp.si/kontrola-tahografov

1. **TIP KONTROLNEGA ORGANA**

Kontrolni organ je tipa C (SIST EN ISO/IEC 17020)

1. **OBSEG DEJAVNOSTI**

Kontrolni organ izvaja kontrolo tahografov na podlagi odločbe št. 37113-1/2019/6-02121235 z dne 29.4.2019 na podlagi katere je Ministrstvo za infrastrukturo odobrilo opravljanje postopkov in nalog delavnic. Delavnici je bila določena oznaka odobritve in oznaka za plombiranje SI 11.

Kontrolni organ izvaja kontrolo tahografov z mobilno delavnico na podlagi odločbe št. 37113-3/2018/4 z dne 9.3.2018 na podlagi katere je Ministrstvo za infrastrukturo odobrilo opravljanje postopkov in nalog delavnic. Delavnici je bila določena oznaka odobritve in oznaka za plombiranje SI 82. Z odločbo št. 37113-5/2019/2-02121235 z dne 29.4.2019 je Ministrstvo za infrastrukturo mobilni delavnici odobrilo izvajanje postopkov in nalog delavnice za pametni tahograf iz Prilog 1C izvedbene uredbe 2016/799/EU.

Pri svojem delu dosledno upoštevamo zakonska določila in določila podzakonskih aktov, ki sta jih predpisala Evropska unija in Slovenija. Delavnica za tahografe je kontrolni organ, ki je odgovoren za nepristranskost pri svojih aktivnostih in glede na zahteve standarda ter zavezanost vodstva ne dovoli, da bi ga ogrožali komercialni, finančni ali drugi pritiski. Osebje kontrolnega organa, kakor tudi osebe, ki delujejo na področju kontrole tahografov, so zavezani k zaupnosti podatkov, ki jih pridobijo v času izvajanja storitev. Delavnica za tahografe, ki deluje v okviru družbe LPP d.o.o., je akreditirana pri Slovenski akreditaciji s številko akreditacije K-008 na področju kontrole (SIST EN ISO/IEC 17020, tip C), za katerega je SA podpisnica EA MLA sporazum.

Kontrole tahografov (velja predvsem za analogne tahografe), ki so izvedene med uporabo in niso del zahtev zakonodaje v zvezi s cestnim prometom (npr.: tirna vozila – železnica), niso del akreditiranih postopkov. Za takšne primere se naročniku izda poročilo/zapisnik brez oznak Slovenske akreditacije.

1. **OMEJTIVE**

Kontrolni organ v izvedbi postopkov ne opravlja laboratorijskih preizkušanj. Prav tako kontrolni organ ne sklepa oz. nima sklenjenih nobenih pogodb s pod pogodbenimi izvajalci.

1. **LOKACIJA IZVAJANJA KONTROLE**

Postopki kontrole tahografov se izvajajo tako na lokaciji družbe LPP (SI 11) kot tudi na lokaciji naročnika (mobilna delavnica – SI 82).

Pri izvedbi kontrole tahografa z mobilno delavnico morajo biti izpolnjene osnovne zahteve kot npr.: dolžina in širina merne steze, neovirano manevriranje z vozilom mobilne delavnice in z vozilom naročnika, ustrezna utrjena cestna podlaga (asfaltno, betonsko ali tlakovano vozišče). Makadamska ali katerakoli druga neutrjena površina ne zadošča zahtevam za izvedbo kontrole tahografa na terenu.

1. **URNIK DELA**

Kontrola tahografov (velja tudi za mobilno delavnico) se izvaja med delovnikom in sicer:

|  |  |
| --- | --- |
| od ponedeljka do petka | 6:00 – 15:00 |
| sobota, nedelja in prazniki | zaprto |

Stranke oz. naročnike se zaradi trajanja posameznega postopka praviloma sprejema do 14:30.

Izven opredeljenega delovnega časa se kontrola tahografa lahko izvede le na podlagi predhodnega dogovora.

1. **ZAČETEK POSTOPKA**

Vsak posamezen postopek se prične z ustno ali pisno zahtevo naročnika, na podlagi katere se odpre delovni nalog (TahoEV in LPP). Naročnik s podpisom delovnega naloga potrdi izvedbo naročene kontrole. Ob naročilu naročnik priloži vse potrebne dokumente (kot npr.: prometno dovoljenje, potrdilo o skladnost, homologacijski karton ipd.).

1. **IZVEDBA KONTROLE**

S postopkom kontrole tahograf in/ali omejilnika hitrosti se prične na podlagi delovnega naloga. Po pregledu vhodne dokumentacije (kot npr.: prometno dovoljenje, homologacijski karton, tehnični izpis iz tahografa ipd.), se kontrola nadaljuje po predpisanih postopkih. Vse ugotovitve se sproti zapisujejo. Po končanem postopku kontrole se tahograf in vozilo opremita z zahtevanimi oznakami, ki potrjujejo uspešnost izvedene kontrole. Ob tem se izda ustrezno poročilo.

V primerih ugotovljenih nedovoljenih odstopanj, pomanjkljive ali manjkajoče dokumentacije se postopek kontrole zaključi z negativnim poročilom in je kontrolo po odpravi pomanjkljivosti potrebno ponoviti v celotnem obsegu.

1. **POROČILO O KONTROLI**

Po opravljenem postopku kontrole kontrolni organ izda ustrezno poročilo (zapis) o kontroli iz katerega so razvidne vse ugotovitve. En izvod poročila o kontroli (kopija) prejme naročnik. Drugi izvod poročila o kontroli kontrolni organ arhivira za obdobje treh let. Poleg poročila o kontroli, se skupaj z njim arhivira vsa spremljajoča dokumentacija, ki je bila priložena in/ali izdelana med samim postopkom.

1. **PRITOŽBE IN PRIZIVI**

Naročnik se lahko v osmih dneh od izvedbe postopka, ustno ali pisno pritoži zoper izvedbe postopka kontrole tahografa in/ali omejilnika hitrosti, vodstvu kontrolnega organa.

Naročnik lahko zoper ugotovitve ali postopke kontrolnega organa poda priziv kontrolnemu organu ali na uradni organ, ki je organizaciji (delavnici za tahografe – kontrolnemu organu) podelil imenovanje in/ali izdal odločbo za izvajanje nalog s področja kontrole tahografov.

1. **IZJAVA O ZAUPNOSTI**

Vse informacije pridobljene med izvajanjem kontrole tahografov so poslovna skrivnost. Izvajalci, ki izvajajo kontrole tahografov ne posredujejo informacij nepooblaščenim osebam vse od pridobitve in do trenutka uničenja.

Vsi podatki, pridobljeni med postopki kontrole, so zaupni in so dostopni le naročniku postopka, če zakon ne določa drugače. Naročnika postopka bomo obvestili o vsaki zahtevi po posredovanju podatkov, razen če zakon tega ne prepoveduje.

Za dosledno spoštovanje načela zaupnosti se izvajalci kontrole tahografov obvežejo s podpisom izjave o zaupnosti.

1. **NEPRISTRANSKOST**

Z odobritvijo Poslovnika sistema vodenja, direktor družbe LPP d.o.o., zagotavlja, da zaposleni v družbi LPP d.o.o. niso pod nikakršnimi vplivi, ki bi povzročili kakršenkoli sum v njihovo nepristranskost, ko gre za odločanje v primerih, kjer je zahtevana in se pričakuje njihova popolna neodvisnost. Proti vsakemu poskusu tovrstnega vplivanja bo vodstvo družbe dosledno in brez zadržkov ukrepalo.

Zaposleni v LPP d.o.o. niso pod nobenimi komercialnimi, finančnimi in drugimi pritiski, ki bi vplivali na sistem kontrole v delavnici za tahografe. Izključena je vsakršna možnost vplivanja oseb in organizacij izven LPP d.o.o. na rezultate kontrol.

LPP d.o.o. se ne ukvarja z nobeno dejavnostjo, ki bi lahko ogrozila zaupanje v neodvisnost njegove presoje in integriteto njegove aktivnosti na področju kontrol.

Nagrajevanje osebja, ki izvaja postopke kontrole, ni odvisno od števila opravljenih kontrol ali od rezultatov kontrol. V prilogi 6, Poslovnika sistema vodenja , so identificirana tveganja, ki bi lahko vplivala na nepristranskost odločanja osebja kontrolnih organov.

Upravitelj delavnice za tahografe

 Roman Verbič